CHO เดินหน้าสู่โรดแมป “CHO Tech Riders 2030” หนุนผลงานโตแกร่ง
CHO เดินหน้าสู่โรดแมป “CHO Tech Riders 2030” มุ่งสู่การเป็นบริษัท Technology สนับสนุนการเติบโตก้าวกระโดด
CHO เดินหน้าสู่โรดแมป “CHO Tech Riders 2030” มุ่งสู่การเป็นบริษัท Technology สนับสนุนการเติบโตก้าวกระโดด
21 มี.ค. 2565

นายสุรเดช ทวีแสงสกุลไทย ประธานเจ้าหน้าที่บริหาร พร้อมด้วย นายณรงค์ องอาจมณีรัตน์ รองประธานเจ้าหน้าที่บริหาร และนางพานทอง โนวะ ประธานคณะผู้บริหารด้านการเงิน บริษัท ช ทวี จำกัด (มหาชน) หรือ CHO ร่วมนำเสนอข้อมูลบริษัท ในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์ โดยระบุว่าปี 2565 ผลงานยังคงเติบโตได้ต่อเนื่อง ซึ่งคาดว่าในไตรมาส 2/2565 จะเริ่มฟื้นตัว เนื่องจากทยอยรับรู้ผลจากการลงทุนในรูปแบบ SPAC ผ่าน Arogo Capital Acquisition Corp. ในประเทศสหรัฐอเมริกา
รวมทั้งบริษัทฯ มีรายได้ประจำ (Recurring Income) จากการให้บริการซ่อมบำรุงรถเมล์ NGV489 คัน ซึ่งเป็นสัญญาระยะยาว 10 ปี และโครงการรถรับส่งพนักงาน SCG สัญญา 5 ปี ขณะที่มีงานในมือรอรับรู้รายได้ (Backlog) 1,664 ล้านบาท พร้อมเดินหน้าขยายศูนย์ซ่อมบำรุง “สิบล้อ 24 ชม.” อีก 3 แห่ง ในปี 2565-2566 พัฒนาผลิตภัณฑ์ใหม่ๆ ซึ่งเป็นไปตามแผนโรดแมป CHO Tech Riders 2030 มุ่งสู่การเป็นบริษัท Technology สนับสนุนการเติบโตก้าวกระโดด